section_heading: Film
paragraph_text: U proljeće 1979. Stančić počinje svirati s Jurom Stublićem u sastavu Film, a na rock festivalu "Štuk" u Ljubljani kao nepoznati sastav postižu veliki uspjeh. Producira njihov prvi singl, "Kad si mlad" i "Zajedno", u studiju Janka Mlinarića - Trulog. Stančić producira i aranžira njihov materijal; nakon toga održavaju svoje prve prave koncerte. Postižu veliki uspjeh u Novom Sadu i Beogradu, a nakon toga rade zagrebački koncert na kojemu nastaje njihov najpoznatiji LP Film u Kulušiću – Live. Sljedeći album, Zona sumraka, objavljuju 14. travnja 1982.<ref>discogs.com - Film - Zona Sumraka za diskografsku kuću "Jugoton" (današnja Croatia records), a producent je Piko Stančić. Početkom 1983. u Švedskoj snimaju materijal za novi album; producent je Tihomir Tinni Varga, a Stančić svira bubnjeve i gitaru. Album Sva čuda svijeta izlazi 23. kolovoza 1983.<ref>discogs.com - Film - Sva Čuda Svijeta i u jesen odlaze na vrlo uspješnu turneju po jugoslavenskim republikama. U ljeto 1984. Stančić odlazi iz sastava Film i pokušava započeti solo karijeru. 1985. Vlada Divljan ga zove u posljednju postavu sastava Idoli, s kojima snima album 6 dana juna i glazbu za istoimeni film. Idoli se nakon snimanja albuma razilaze.